PMIndiaData/PMIndiaSum huggingface dataset:
ભારત અને લિથુઆનિયા વચ્ચે પ્રત્યાર્પણ અંગેની સમજૂતિને કેબિનેટની બહાલી

પ્રધાનમંત્રી શ્રી નરેન્દ્ર મોદીના અધ્યક્ષપદે મળેલી કેબિનેટે ભારત અને લિથુઆનિયા વચ્ચે પ્રત્યાર્પણ અંગેની સમજૂતિ પર હસ્તાક્ષર અને બહાલીને મંજુરી આપી છે. આ સમજૂતિ (સંધિ)ને પરિણામે આતંકવાદીઓ, આર્થિક ગુનેગારો તથા અન્ય પ્રકારના ગુના આચરનારા લોકોને લિથુઆનિયાથી લાવવાની તથા ત્યાં લઈ જવાની પ્રક્રિયા સરળ બનશે. આ સંધિને પરિણામે આતંકવાદીઓ સહિતના ભાગેડુ ગુનેગારો કે જેમણે ભારત વિરૂધ્ધ ગુનાખોરી આચરી હોય તેને પરત લાવી શકાશે. આને કારણે ગુનાગારોને ન્યાયતંત્ર સમક્ષ ખડા કરી શકાશે અને એ દ્વારા જાહેર જનતા માટે શાંતિ અને સ્થિરતા સુનિશ્ચિત કરી શકાશે.
પ્રધાનમંત્રીએ બીર ચિલારાઈને તેમની જયંતી નિમિતે યાદ કર્યા

પ્રધાનમંત્રી, શ્રી નરેન્દ્ર મોદીએ મહાન બીર ચિલારાઈને તેમની જયંતી નિમિતે યાદ કર્યા હતા. એક ટ્વીટમાં પ્રધાનમંત્રીએ કહ્યું હતું, ‘મહાન બીર ચિલારાઈ પરાક્રમ અને દેશભક્તિનો પર્યાય છે. તેઓ એક અદભૂત યોદ્ધા હતા જેમણે લોકો માટે યુદ્ધ કર્યુ અને તેઓ પવિત્ર સિદ્ધાંતોને અનુસરતા હતા. તેમની બહાદુરી આગામી પેઢીઓને પ્રોત્સાહિત કરતી રહેશે. તેઓને તેમની જયંતી નિમિતે યાદ કરી રહ્યો છું.’
ચોમાસુ સત્ર પહેલા સંસદની બહાર પ્રધાનમંત્રીના મિડિયા નિવેદનનો મૂળ પાઠ

આપ સૌને નમસ્કાર. આ 15 ઓગસ્ટે દેશની આઝાદીના 70મા વર્ષનો આ એક મહત્ત્વપૂર્ણ પડાવ છે અને 15 ઓગસ્ટ પૂર્વે આ સત્ર યોજાઈ રહ્યું છે અને તેથી આઝાદી માટે જીવનને ન્યોછાવર કરનારા તમામ મહાપુરૂષોનું સ્મરણ કરતા આ સત્રમાં આ 70 વર્ષની યાત્રાને વધુ એક ઊંચાઈ આપવા માટે દેશને નવી ગતિ આપવા માટે ખૂબજ ઉત્તમ સ્તરની ચર્ચા થાય, ખૂબજ મહત્ત્વૂર્ણ નિર્ણય થાય, તેજ ગતિથી દેશ આગળ વધે તેના માટે બધા મળીને, ખભેથી ખભો મિલાવીને સંસદમાં દેશને દિશા આપવાનું કામ થાય. મને વિશ્વાસ છે કે તમામ પક્ષો, છેલ્લા કેટલાક દિવસથી બધા સાથે જુદી-જુદી વાત પણ થઈ રહી છે, સામૂહિક વાત પણ થઈ રહી છે અને એનાથી એ ભાવ જ પ્રગટ થાય છે કે દરેકે દરેકનો મૂડ સારામાં સારા નિર્ણય કરવાનો છે, તેજ ગતિથી દેશને આગળ વધારવાનો છે. આપ સૌને ખૂબ-ખૂબ શુભેચ્છાઓ. આભાર.
પ્રધાનમંત્રીની અધિક સચિવો અને સંયુક્ત સચિવો સાથે ત્રીજી બેઠક યોજાઈ

પ્રધાનમંત્રી શ્રી નરેન્દ્ર મોદી શનિવારે ભારત સરકારમાં કાર્યરત 80 અધિક સચિવો અને સંયુક્ત સચિવોનાં જૂથને મળ્યાં હતાં તથા તેમની સાથે ચર્ચાવિચારણા કરી હતી. આ પ્રકારની પાંચ બેઠકો યોજવાની છે, જેમાં આ ત્રીજી બેઠક હતી. આ બેઠક દરમિયાન અધિકારીઓએ કૃષિ, પીવાનું પાણી, નાગરિક-કેન્દ્રિત શાસન, શાસનમાં નવીનતા અને ટીમવર્ક, પ્રોજેક્ટનો અમલ, શિક્ષણ, ઉત્પાદન, આંતરિક સુરક્ષા અને સૌર ઊર્જા જેવા વિષયો પર પોતાનાં અનુભવો વહેંચ્યાં હતાં. પ્રધાનમંત્રીએ પ્રોજેક્ટ અમલ માટે તેમની ‘પ્રગતિ’ પહેલનો ઉલ્લેખ કર્યો હતો. પ્રધાનમંત્રીએ ઉત્પાદન ક્ષેત્ર પર જણાવ્યું હતું કે, ભારતમાં ઇલેક્ટ્રોનિક્સ ઉત્પાદન માટેની ઇકોસિસ્ટમ હવે તબીબી ક્ષેત્ર માટે જરૂરી ઉપકરણોનાં ઉત્પાદન પર કેન્દ્રિત થવી જોઈએ. આ ચર્ચાવિચારણા દરમિયાન પ્રધાનમંત્રીએ સરકારને એક ‘જીવંત એકમ’ બનાવવા માટે, સરકારમાં સકારાત્મક કાર્ય શૈલી જાળવી રાખવાના મહત્વનો ઉલ્લેખ કર્યો હતો. તેમણે કહ્યું હતું કે, નવા કાયદા બન્યાં હોવાથી જૂનાં કાયદાની સમીક્ષા થવી જોઈએ અને જરૂર જણાય તો તેને દૂર કરવા જોઈએ. અત્યારે દુનિયાભરમાં ભારત માટે ઊભા થયેલા સકારાત્મક વૈશ્વિક વાતાવરણનો ઉલ્લેખ કરીને પ્રધાનમંત્રીએ અધિકારીઓને વર્ષ 2022 સુધી ન્યૂ ઇન્ડિયા (નવા ભારત)નું નિર્માણ કરવા સ્પષ્ટ ઉદ્દેશો સાથે કામ કરવા જણાવ્યું હતું. તેમણે અધિકારીઓને ભારતનાં 100 અતિ પછાત જિલ્લાઓ પર ધ્યાન કેન્દ્રિત કરવા પણ ટકોર કરી હતી, જેથી આ જિલ્લાઓ વિકાસનાં વિવિધ માપદંડો પર રાષ્ટ્રીય સરેરાશ સ્તર સુધી પહોંચી શકે.
મંત્રીમંડળે નવી દિલ્હીના દ્વારકામાં સેક્ટર 24માં 34.87 હેક્ટર જમીન બીજા ડિપ્લોમેટિક એન્ક્લેવના હેતુસર દિલ્હી ડેવલપમેન્ટ ઓથોરિટી (ડીડીએ) પાસેથી લેન્ડ એન્ડ ડેવલપમેન્ટ ઓફિસ (એલએન્ડડીઓ)ને હસ્તાંતરણ કરવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે નવી દિલ્હીના દ્વારકામાં સેક્ટર 24માં 34.87 હેક્ટર જમીન બીજા ડિપ્લોમેટિક એન્ક્લેવના હેતુસર દિલ્હી ડેવલપમેન્ટ ઓથોરિટી (ડીડીએ) પાસેથી લેન્ડ એન્ડ ડેવલપમેન્ટ ઓફિસ (એલએન્ડડીઓ)ને હસ્તાંતરણ કરવાની મંજૂરી આપી. અત્યારે ચાણક્યપુરીમાં એક ડિપ્લોમેટિક એન્ક્લેવ છે, જ્યાં એલએન્ડડીઓ દ્વારા દૂતાવાસો માટે જમીનની ફાળવણી કરવામાં આવી છે. વિદેશ મંત્રાલયે દિલ્હીમાં ડિપ્લોમેટિક મિશન/આંતરરાષ્ટ્રીય સંસ્થાઓને તેમના પ્રતિનિધિઓ/રાજદૂતો માટે બિલ્ડિંગનું નિર્માણ કરવા વધારે જમીનની જરૂર હોવાનું જણાવ્યું હતું. આ માટે ડીડીએએ દ્વારકાના સેક્ટર 24માં 34.87 હેક્ટર જમીન ફાળવી છે, જે એલએન્ડડીઓને હસ્તાંતરિત કરવામાં આવશે. તેનાથી રાજધાનીમાં બીજા ડિપ્લોમેટિક એન્ક્લેવ માટે જમીન મળશે.
પ્રધાનમંત્રી શ્રીની યુરોપ અને ફ્રાંસના વિદેશ બાબતોના પ્રધાન સાથે મુલાકાત

ફ્રાન્સના યુરોપ અને વિદેશી બાબતોના મંત્રી સુશ્રી કેથરીન કોલોના, જેઓ 13-15 સપ્ટેમ્બર, 2022 દરમિયાન ભારતની સત્તાવાર મુલાકાતે છે, તેમણે આજે પ્રધાનમંત્રી શ્રી મોદી સાથે મુલાકાત કરી. દ્વિપક્ષીય અને પરસ્પર હિતના અન્ય મુદ્દાઓ પર ચર્ચા કરવા ઉપરાંત, મંત્રીએ રાષ્ટ્રપતિ મેક્રોનનો મિત્રતા અને સહકારનો સંદેશ પ્રધાનમંત્રી શ્રી સુધી પહોંચાડ્યો. પીએમ મોદીએ પેરિસમાં રાષ્ટ્રપતિ મેક્રોન અને જર્મનીના શ્લોસ એલમાઉ સાથેની તેમની તાજેતરની બેઠકોને સ્નેહપૂર્વક યાદ કરી અને વહેલી તકે રાષ્ટ્રપતિને ભારતમાં આવકારવાની તેમની ઇચ્છા વ્યક્ત કરી.
દિલ્હીના અલીપુરમાં થયેલી દુર્ઘટનાથી પ્રધાનમંત્રી શ્રી વ્યથિત

પ્રધાનમંત્રી શ્રી નરેન્દ્ર મોદીએ દિલ્હીના અલીપુરમાં દુર્ઘટનામાં થયેલી જાનહાનિ પર ઊંડો શોક વ્યક્ત કર્યો છે. પ્રધાનમંત્રી કાર્યાલયે ટ્વીટ કર્યું; "દિલ્હીના અલીપુરમાં થયેલી દુર્ઘટનાથી વ્યથિત. મારા વિચારો તે લોકો સાથે છે જેમણે પોતાના પ્રિયજનોને ગુમાવ્યા છે. હું પ્રાર્થના કરું છું કે જેઓ ઘાયલ થયા છે તેઓ જલ્દીથી સાજા થાય:
પોલીસ સ્મરણોત્સવ (શ્રદ્ધાંજલિ) દિવસે પ્રધાનમંત્રીએ સીઆરપીએફના શહીદોની યાદમાં પુસ્તકનું વિમોચન કર્યું

21મી ઓક્ટોબરના રોજ, પોલીસ સ્મરણોત્સવ દિને પ્રધાનમંત્રી શ્રી નરેન્દ્ર મોદીએ વોરિયર્સ રીમેમ્બર્ડ (યાદગાર લડવૈયા) નામના પુસ્તકનું વિમોચન કર્યું. આ પુસ્તકમાં ફરજ બજાવતા શહીદી વહોરનાર સીઆરપીએફના બહાદુર જવાનોનાં સંભારણા છે. વર્ષ 2014માં દેશના ડેપ્યુટી જનરલ ઓફ પોલીસની વાર્ષિક સભા દરમિયાન પ્રધાનમંત્રી શ્રીએ એવી ઇચ્છા વ્યક્ત કરી હતી કે દરેક પોલીસ શાખા પોતાના ઓફિસરો અને કર્મચારીઓનાં બહાદુરીભર્યા કાર્યોની સંકલિત નોંધ બનાવે જેથી ભાવિ પેઢીઓને તેનાથી પ્રેરણા મળી શકે. દેશભરમાં સીઆરપીએફ દ્વારા દરેક શહીદના કુટુંબીજનને આ પુસ્તકની નકલ ભેટ અપાશે.
પ્રધાનમંત્રીએ સેલ્વી જે જયલિતતાના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ સેલ્વી જે જયલલિતાના નિધન પર શોક વ્યક્ત કર્યો હતો. પ્રધાનમંત્રીએ કહ્યું હતું કે, “સેલ્વી જયલલિતાના નિધનથી ઊંડા દુઃખની લાગણી અનુભવું છું. તેમના અવસાનથી ભારતીય રાજકારણમાં મોટો શૂન્યાવકાશ પેદા થયો છે. જયલલિતાજીનું નાગરિકો સાથે જોડાણ, ગરીબો, મહિલાઓ અને વંચિતોના કલ્યાણ માટેના પ્રયાસો હંમેશા પ્રેરણાસ્ત્રોત રહેશે. તમિલનાડુ અત્યારે શોકમાં ગરકાવ છે અને દુઃખની આ ઘડીમાં મારા વિચારો અને પ્રાર્થના તેમની સાથે છે. આ પૂરી ન શકાય તેવી ક્ષતિ છે, પણ સર્વશક્તિમાન ઈશ્વર તેમને આ દુઃખ સહન કરવાની શક્તિ અને મનોબળ આપે. મને જયલલિતાજીને મળવાની અને તેમની સાથે આદાનપ્રદાન કરવાની તક મળી હતી, જે મને હંમેશા યાદ રહેશે. પરમ કૃપાળુ પરમાત્મા તેમના આત્માને શાંતિ આપે.”
પીએમ કેર્સ દ્વારા પશ્ચિમ બંગાળના મુર્શિદાબાદ અને કલ્યાણી ખાતે 250 બેડની 2 હંગામી કોવિડ હોસ્પિટલોની સ્થાપના

પ્રાઈમ મિનિસ્ટર્સ સિટિઝન આસિસ્ટન્સ એન્ડ રિલીફ ઈન ઈમર્જન્સી સિચ્યુએશન્સ (પીએમ કેર્સ) ફંડ ટ્રસ્ટ દ્વારા પશ્ચિમ બંગાળના મુર્શિદાબાદ અને કલ્યાણીમાં ડીઆરડીઓ દ્વારા 250 બેડની 2 હંગામી કોવિડ હોસ્પિટલો સ્થાપવા માટે રૂ. 41.62 કરોડની ફાળવણી કરવાનો નિર્ણય કરવામાં આવ્યો હતો. આ માટે, રાજ્ય સરકાર અને ભારત સરકારના આરોગ્ય અને પરિવાર કલ્યાણ મંત્રાલય દ્વારા માળખાકીય સહયોગ પણ પૂરો પાડવામાં આવ્યો હતો. આ પ્રસ્તાવ કોવિડની સ્થિતિને અસરકારક રીતે સંચાલિત કરવા માટે પશ્ચિમ બંગાળમાં આરોગ્ય માળખાને વધુ મજબૂત કરશે. પ્રાઈમ મિનિસ્ટર્સ સિટિઝન આસિસ્ટન્સ એન્ડ રિલીફ ઈન ઈમર્જન્સી સિચ્યુએશન્સ (પીએમ કેર્સ) ફંડ ટ્રસ્ટ દ્વારા બિહાર, દિલ્હી, જમ્મુ અને શ્રીનગરમાં પણ આરોગ્ય માળખાને મજબૂત કરવા સહયોગ આપવામાં આવ્યો છે.
પ્રધાનમંત્રીએ ભ્રષ્ટાચાર, આતંકવાદ અને કાળાં નાણાં સામે ચાલી રહેલા યજ્ઞમાં સહભાગી થવા બદલ ભારતીય નાગરિકોની ભાવનાને બિરદાવી

જનતાને કેશલેસ ચુકવણીની પદ્ધતિ અપનાવવા અને આર્થિક વ્યવહારોમાં આધુનિક ટેકનોલોજીનો ઉપયોગ કરવા અપીલ કરી પ્રધાનમંત્રી શ્રી નરેન્દ્ર મોદીએ ભ્રષ્ટાચાર, આતંકવાદ અને કાળાં નાણા સામે ચાલી રહેલા ડિમોનેટાઇઝેશન સ્વરૂપી યજ્ઞમાં સહભાગી થવા બદલ ભારતીયો નાગરિકોની ભાવનાને ખરાં હૃદયે બિરદાવી હતી. તેમણે એક પછી એક શ્રેણીબદ્ધ ટ્વીટ કરીને સરકારના ડિમોનેટાઇઝેશનના નિર્ણયના ફાયદા ગણાવ્યાં હતાં. પ્રધાનમંત્રીએ લોકોને વધુને વધુ કેશલેસ ચુકવણી કરવા અને તેમના આર્થિક વ્યવહારોમાં આધુનિક ટેકનોલોજીને અપનાવવા અપીલ પણ કરી હતી. પ્રધાનમંત્રીએ કહ્યું હતું કે, “હું ભ્રષ્ટાચાર, આતંકવાદ અને કાળાં નાણાં સામે ચાલી રહી ડિમોનેટાઇઝેશનરૂપી યજ્ઞમાં સહભાગી થવા બદલ ભારતીય નાગરિકોની ભાવનાને બિરદાવું છું. ઊંચા મૂલ્યની ચલણી નોટોનું ડિમોનેટાઇઝેશન કરવાના સરકારના નિર્ણયથી આપણા દેશની આર્થિક કરોડરજ્જુ સમાન ખેડૂતો, વેપારીઓ, શ્રમિકો માટે કેટલીક દ્રષ્ટિએ લાભદાયક છે. હું હંમેશા કહેતો આવ્યો છું કે સરકારના કદમથી મુશ્કેલીઓ પડશે, પણ આ ટૂંકા ગાળાની પીડા છે, જે લાંબા ગાળે મીઠા ફળ ચાખવા માટેનો માર્ગ મોકળો કરશે. ભ્રષ્ટાચાર અને કાળા નાણાં દ્વારા ગ્રામીણ ભારતની પ્રગતિ અને સમૃદ્ધિ હવે લાંબો સમય અટકાવી નહીં શકાય. આપણાં ગામડાંઓને ઉચિત લાભ મળવા જોઈએ. આપણે કેશલેસ ચુકવણીની પદ્ધતિ અપનાવવા અને આર્થિક વ્યવહારોમાં આધુનિક ટેકનોલોજી સંકલિત કરવાની ઐતિહાસિક તક પણ ધરાવીએ છીએ. મારા યુવાન મિત્રો, તમે પરિવર્તનનું માધ્યમ છો. તમારામાં ભારતને ભ્રષ્ટાચારમાંથી મુક્ત કરવાની ક્ષમતા છે. તમે વધુને વધુ કેશલેસ વ્યવહારો સુનિશ્ચિત કરશો તેવી મને ખાતરી છે. ચાલો આપણે ભેગા થઈને #
મંત્રિમંડળે રિયલ એસ્ટેટ (નિયામક અને વિકાસ) વિધેયક 2015 મંજૂર કર્યું

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળે રાજ્યસભાની પસદંગી સમિતિ દ્વારા રિપોર્ટ કરાયેલ રિયલ એસ્ટેટ (નિયામક અને વિકાસ) વિધેયક-2015ને મંજૂરી આપી દીધી છે. આ વિધેયક હવે સંસદમાં વિચાર-વિમર્શ અને પસાર કરવા માટે લાવવામાં આવશે. રિયલ એસ્ટેટ (નિયામક અને વિકાસ) વિધેયક – ઉપભોક્તાઓના હિતની રક્ષા કરવા, રિયલ એસ્ટેટ લેવડ-દેવડમાં નિષ્પક્ષતા લાવવા અને સમય પર પરિયોજનાઓના અમલીકરણમાં માર્ગ પ્રશસ્ત કરનારું પગલું છે. આ વિધેયકથી વાદ-વિવાદમાં ત્વરિત નિકાલ અને રિયલ એસ્ટેટ વિસ્તારની વ્યવસ્થિત રીતે વૃદ્ધિ સુનિશ્ચિત કરવા માટે સમાન નિયામક વાતાવરણ ઉપલબ્ધ કરાશે. આમાં રિયલ એસ્ટેટ વિસ્તારમાં ઘરેલૂ અને વિદેશી રોકાણને પ્રોત્સાહન મળશે અને ખાનગી પ્રતિભાગિતા વધારીને ‘સૌના માટે આવાસ’ પ્રદાન કરવાનો ભારત સરકારનો હેતુ હાંસલ કરવામાં મદદ મળશે. આ વિધેયક રિયલ એસ્ટેટ નિયામક પ્રાધિકરણની સાથે રિયલ એસ્ટેટ પરિયોજનાઓ અને રિયલ એસ્ટેટ એજન્ટોના રજીસ્ટ્રેશન દ્વારા ઉપભોક્તાઓ માટે પ્રમોટર્સ દ્વારા આવશ્યક ખુલાસા કરવો સુનિશ્ચિત કરે છે. આ વિધેયકનો હેતુ રિયલ એસ્ટેટમાં સંસ્થાગત પારદર્શિતા અને જવાબદારી દ્વારા રિયલ એસ્ટેટ ક્ષેત્રમાં ઉપભોક્તાઓનો વિશ્વાસ વધારવા તથા આવાસીય લેવડ-દેવડ, જેનાથી મૂડી અને નાણા બજારમાં આ ક્ષેત્રની પહોંચ વધુ વધે. આ વિધેયકથી પરિયોજનાના પ્રભાવી અમલીકરણ, વ્યાવસાયિક રીતે અને માનકીકરણ દ્વારા વ્યવસ્થિત રીતે આ ક્ષેત્રની વૃદ્ધિને પ્રોત્સાહન મળશે. વિધેયકની પ્રમુખ વિશેષતાઓ નીચે મુજબ છે – 1. વ્યાવસાયિક અને આવાસીય રિયલ એસ્ટેટ પરિયોજનાઓ પર લાગુ. 2. રિયલ એસ્ટેટ લેવડ-દેવડને નિયમિત કરવા માટે રાજ્યો-કેન્દ્રશાસિત પ્રદેશોમાં ‘રિયલ એસ્ટેટ નિયામક પ્રાધિકરણ’ની સ્થાપના. 3. રિયલ એસ્ટેટ પરિયોજનાઓ અને રિયલ એસ્ટેટ એજન્ટોનું પ્રાધિકરણની સાથે રજીસ્ટ્રેશન. 4. બધી રજીસ્ટર્ડ પરિયોજનાઓની બાબતમાં ખુલાસો અનિવાર્ય, જેમાં પ્રમોટર, પરિયોજના, લે-આઉટ, યોજના, ભૂમિની સ્થિતિ, મંજૂરીઓ, સમજૂતીઓ, રિયલ એસ્ટેટ એજન્ટો, ઠેકેદારો, વાસ્તુકારો અને એન્જીનીયરો વગેરેની બાબતમાં વિસ્તૃત જાણકારીનો સમાવેશ છે. 5. પરિયોજનાને સમય પર પૂર્ણ કરવામાં એના નિર્માણ ખર્ચ માટે એક અલગ બેંક ખાતામાં વિશેષ રાશિ જમા કરવી. 6. ન્યાયિક અધિકારીઓ તથા અપીલીય ટ્રીબ્યૂનલ દ્વારા વાદ-વિવાદનો નિકાલ કરવા માટે ત્વરિત વિવાદ ઉકેલ પ્રણાલીની સ્થાપના. 7. ન્યાયાલયોમાં વિધેયકમાં પરિભાષિત મુદ્દાઓ ઉઠાવવા પર પ્રતિબંધ, તેમ છતાં ઉપભોક્તા અદાલતોમાં રિયલ એસ્ટેટની બાબતો પર સુનાવણી થઈ શકે છે. 8. પ્રમોટર, ઉપભોકતાની સહમતિ વગર યોજના અને ડિઝાઈનમાં બદલાવ નહીં કરી શકાય. 9. વિધેયકમાં આપવામાં આવેલ વિશેષ બાબતો માટે નિયમ બનાવવા હેતુ ઉચિત સરકારી પ્રાવધાન અને નિયામક પ્રાધિકરણ આવશ્યક નિયમ બનાવી શકે છે.
પ્રધાનમંત્રીએ રાની ગાઈદિન્લ્યૂના જન્મ શતાબ્દી સમારોહનો શુભારંભ કર્યો

પ્રધાનમંત્રી શ્રી નરેન્દ્ર મોદીએ આજે એ વાત પર ભાર મૂક્યો કે, દેશે સ્વતંત્રતા સંગ્રામની મહાન વિરાસતને અવશ્ય યાદ રાખવી જોઈએ અને એ સુનિશ્ચિત કરવું જોઈએ કે આ સંઘર્ષની વિરાસત અને આપણા સ્વાતંત્ર્ય સેનાનીઓની ઉપલબ્ધિઓ આગળની પેઢી સુધી પહોંચે. રાની ગાઈદિન્લ્યૂની જન્મ શતાબ્દી સમારોહના ઉદ્ઘાટન પ્રસંગે સ્મારક સિક્કો જારી કર્યા બાદ પ્રધાનમંત્રીએ કહ્યું કે, એ આપણું દુર્ભાગ્ય છે કે રાની ગાઈદિન્લ્યુ જેવી હસ્તિઓને અથવા તો યોગ્ય રીતે યાદ નથી કરાતા અથવા જાણી જોઈને ભૂલાવી દેવામાં આવે છે. પ્રધાનમંત્રીએ દેશના સ્વાતંત્ર્ય સંગ્રામમાં રાની ગાઈદિન્લ્યૂના યોગદાનનું સ્મરણ કર્યું. તેમને ‘રાનીમા’ જણાવતા શ્રી નરેન્દ્ર મોદીએ કહ્યું કે, તેમનું માનવું હતું કે નગા લોકોનો અંગ્રેજો સામેનો સંઘર્ષ દેશની એકતા અને અખંડિતતા માટેનો પણ સંઘર્ષ હતો. પ્રધાનમંત્રીએ પૂર્વોત્તરમાં મહાત્મા ગાંધીનો સંદેશ ફેલાવવાનો શ્રેય પણ રાની ગાઈદિન્લ્યૂને આપ્યો. તેમણે દુઃખ વ્યક્ત કર્યું કે, સ્વતંત્રતા બાદ ઘણાં વર્ષો સુધી રાની ગાઈદિન્લ્યૂ પોતાના ગામમાં પ્રવેશ કરી શક્યા નહોતા. તેમણે કહ્યું કે ભારતનું નિર્માણ રાજાઓ કે શાસકોથી નહિં પરંતુ અહિંના લોકોથી થયું છે. પ્રધાનમંત્રીએ કહ્યું કે, પ્રકૃતિ સાથે સામંજસ્યથી રહેવા પર રાનીમાના વિચાર આજે જળવાયુ પરિવર્તનની સમસ્યા સહન કરી રહેલા વિશ્વ માટે એક ઉત્તર બની શકે તેમ હતો. પ્રધાનમંત્રીએ પૂર્વોત્તરના વિકાસ માટે તેમની સરકાર દ્વારા લેવાયેલા પગલાંઓ વિશે જણાવ્યું. તેમણે ફરીથી કહ્યું કે પૂર્વોત્તરની પ્રગતિથી પૂરા રાષ્ટ્રના વિકાસને પ્રોત્સાહન મળશે. તેમણે કહ્યું કે હાલમાં જ બાંગ્લાદેશ સાથે થયેલી ભૂમિ સીમા સમજૂતિથી આ ક્ષેત્રનો સંપર્ક બાકીના દેશ સાથે વધારવામાં મદદ મળશે. તાજેતરમાં જ થયેલી નગા શાંતિ સમજૂતિના વિષયમાં પ્રધાનમંત્રીએ કહ્યું કે સરકારના પ્રયાસોને કારણે જ આ પ્રકારની સમજૂતિ સંભવ બની શકી છે. આ પ્રસંગે નગાલેન્ડના રાજ્યપાલ શ્રી પી. બી. આચાર્ય, નગાલેન્ડના મુખ્યમંત્રી શ્રી ટી. આર. ઝિલિયાંગ, મણિપુરના મુખ્યમંત્રી શ્રી ઓ. ઈબોબી સિંહ અને કેન્દ્રીય મંત્રી શ્રી રાજનાથ સિંહ, શ્રી અરૂણ જેટલી, ડૉ. મહેશ શર્મા તથા ડૉ. જિતેન્દ્ર સિંહ હાજર રહ્યા હતા.
પ્રધાનમંત્રીએ હરિયાણાની મુલાકાત લીધી, સર છોટૂ રામની પ્રતિમાનું અનાવરણ કર્યું, રેલ કોચ રિફર્બિશિંગ કારખાનાનું ભૂમિપૂજન કર્યું

પ્રધાનમંત્રી શ્રી નરેન્દ્ર મોદીને આજે હરિયાણામાં રોહતક, સાંપલાની મુલાકાત લીધી હતી અને દીનબંધુ સર છોટૂ રામની પ્રતિમાનું અનાવરણ કર્યું હતું. પ્રધાનમંત્રીએ એક જનસભામાં રેલ કોચ રીફર્બિશિંગ કારખાના, સોનેપતનું ભૂમિપૂજન દર્શાવતી તકતીનું અનાવરણ કર્યું હતું. આ કારખાનાનું નિર્માણકાર્ય પૂર્ણ થવાથી આ ઉત્તર ભારતમાં રેલ કોચ માટે મહત્ત્વપૂર્ણ રિફર્બિશિંગ અને મેઇન્ટેનન્સ સુવિધા સ્વરૂપે સામે આવશે. મોડ્યુલર અને પ્રીફેબ્રિકેટેડ નિર્માણ ટેકનિકો, આધુનિક મશીનરી અને પર્યાવરણને અનુકૂળ ખાસિયતોનો ઉપયોગ કરીને આ કારખાનાની સ્થાપના થઈ રહી છે. આ પ્રસંગે પ્રધાનમંત્રીએ કહ્યું હતું કે, ચૌધરી છોટૂ રામજી એ સામાજિક સુધારકોમાંથી એક હતાં, જેમણે ભારતમાં આ વિસ્તારમાં મહત્ત્વપૂર્ણ યોગદાન આપ્યું હતું. તેમણે સર છોટૂ રામને પીડિતો અને વંચિતોનાં ઉદ્ધાર માટે સતત કાર્ય કરનાર મહાન વ્યક્તિ ગણાવ્યાં હતાં. પ્રધાનમંત્રીએ કહ્યું હતું કે, રેલ કોચ રિફર્બિશિંગ કારખાનું સોનેપત અને સમગ્ર હરિયાણા રાજ્યનાં વિકાસમાં મહત્ત્વપૂર્ણ યોગદાન આપશે. તેમણે કહ્યું હતું કે, તેનાથી આ વિસ્તારનાં નાનાં ઉદ્યોગસાહસિકોને લાભ મળવાની સાથે યુવાનો માટે રોજગારીની તકોનું પણ સર્જન થશે. પ્રધાનમંત્રીએ સર છોટૂ રામનાં વિઝનની પ્રશંસા કરી હતી. આ સંદર્ભમાં તેમણે ભાખડા બંધ વિશે પણ ચર્ચા કરી હતી. પ્રધાનમંત્રીએ ખેડૂતોને ઉચિત મૂલ્ય આપવા માટે સર છોટૂ રામ દ્વારા હાથ ધરવામાં આવેલી વિવિધ પહેલોનો ઉલ્લેખ કર્યો હતો. સાથે સાથે કેન્દ્ર સરકારે આ દિશામાં ઉઠાવેલા વિવિધ પગલાં વિશે પણ જણાવ્યું હતું. આયુષ્માન ભારત યોજનાની દિશામાં પ્રગતિનો ઉલ્લેખ કરતાં પ્રધાનમંત્રીએ કહ્યું હતું કે, આ સ્વાસ્થ્ય વીમા યોજનાનું પ્રથમ લાભાર્થી આ રાજ્ય છે. તેમણે સંતોષ વ્યક્ત કરતાં કહ્યું હતું કે, ફક્ત બે અઠવાડિયામાં જ 50,000થી વધારે લોકોએ આ યોજનાનો લાભ મેળવ્યો છે. પ્રધાનમંત્રીએ ‘બેટી બચાઓ, બેટી પઢાઓ’ યોજના અંતર્ગત પ્રાપ્ત થયેલી શાનદાર સફળતાનો પણ ઉલ્લેખ કર્યો હતો. તેમણે આ વાત પર ભાર મૂક્યો હતો કે, હરિયાણાનાં ગામડાઓમાં જન્મ લેનાર કન્યાઓ આંતરરાષ્ટ્રીય સ્તરે પોતાનાં દેશને ગૌરવ પ્રદાન કરી રહી છે અને સાથે-સાથે હરિયાણાનાં યુવાનો ભારતને રમતગમતનાં ક્ષેત્રમાં એક વૈશ્વિક તાકાત બનાવવામાં મદદ કરી રહ્યાં છે. તેમણે કહ્યું હતું કે, એનાથી આ સંકેત મળે છે કે, આપણે સર છોટૂ રામનાં સ્વપ્નોને સાકાર કરવાની દિશામાં બહુ ઝડપથી પ્રગતિ કરી રહ્યાં છીએ.
ફ્રાંસના પ્રમુખ શ્રી ઓલાંદે પ્રધાનમંત્રી શ્રી સાથે વાત કરી; પેરિસમાં સીઓપી-21 હેઠળ થયેલી આબોહવા અંગેની ચર્ચાની સ્થિતિ વિશે તેમને જાણકારી આપી

ફ્રાંસના પ્રમુખ શ્રી ફ્રાંસ્વા ઓલાંદેએ પ્રધાનમંત્રી શ્રી નરેન્દ્ર મોદી સાથે વાત કરી હતી. તેમણે પ્રધાનમંત્રી શ્રીને સીઓપી-21માં આબોહવા અંગે થયેલી ચર્ચાઓ વિશે છેલ્લી માહિતીની જાણ કરી હતી. વૈશ્વિક આબોહવા અંગેની ચર્ચા પેરિસમાં યોજાયેલી છે અને સમિટ હવે તેના છેલ્લા તબક્કામાં છે. ફ્રાંસના પ્રમુખના આ નમ્રતાપૂર્વકના વ્યવહારની પ્રધાનમંત્રી શ્રીએ પ્રશંસા કરી હતી.
પ્રધાનમંત્રીની યુરોપિયન કમિશનના પ્રમુખમહામહિમ સુશ્રી ઉર્સુલા વોન ડેર લેયેન સાથે ટેલિફોન પર વાતચીત

પ્રધાનમંત્રી શ્રી નરેન્દ્ર મોદીએયુરોપિયન કમિશનના પ્રમુખ મહામહિમ સુશ્રી ઉર્સુલા વોન ડેર લેયેનસાથેટેલિફોન પર વાતચીત કરી હતી. પ્રધાનમંત્રીએ મહામહિમ સુશ્રી ઉર્સુલા વોન ડેર લેયેને યુરોપિયન કમિશનનું અધ્યક્ષ પદ સંભાળવા બદલ અભિનદન પાઠવ્યા હતા અને ખુશી વ્યક્ત કરી કે તેઓ તેમના કાર્યકાળની શરૂઆતમાં જ સંપર્ક સ્થાપિત કરી શક્યા છે. પ્રધાનમંત્રીએ ઉમેર્યું હતું કે, પંચની પહેલી મહિલા અધ્યક્ષા હોવાથી આયોગમાં તેમના નેતૃત્વનું વિશેષ મહત્વ છે. પ્રધાનમંત્રીએ ધ્યાન દોર્યું હતું કે ભારત-ઇયુ (યુરોપીયન યુનિયન) ભાગીદારી લોકશાહી, કાયદાના શાસન, બહુપક્ષીયતા, નિયમો આધારિત વેપાર અને નિયમો આધારિત આંતરરાષ્ટ્રીય હુકમ જેવા સહભાગીતાના મૂલ્યો પર આધારિત છે. તેમણે જળવાયુ પરિવર્તન, કનેક્ટિવિટી, પુનઃપ્રાપ્યઊર્જા, દરિયાઇ સલામતી, કટ્ટરતા અને આતંકવાદજેવા મુદ્દાઓને પ્રાથમિકતા આપવા બદલ તેમની પ્રશંસા કરી હતી. પ્રધાનમંત્રીએ ભારત-ઇયુ ભાગીદારીને મજબૂત બનાવવા માટે સાથે મળીને કામ કરવાની ઇચ્છા વ્યક્ત કરી હતી. મહામહિમ સુશ્રી ઉર્સુલા વોન ડેર લેયેને પ્રધાનમંત્રીને આગામી ભારત-ઇયુ સમિટ માટે બ્રસેલ્સની મુલાકાત લેવા આમંત્રણ પાઠવ્યું હતુંઅનેપ્રધાનમંત્રી શ્રી મોદીએ આ આમંત્રણનો સહર્ષ સ્વીકાર કર્યો હતો.
પ્રધાનમંત્રી 19 અને 20 ઓક્ટોબરે ગુજરાતની મુલાકાતે આવશે

પ્રધાનમંત્રી શ્રી નરેન્દ્ર મોદી 19 અને 20 ઓક્ટોબરના રોજ ગુજરાતની મુલાકાતે આવશે અને આ મુલાકાત દરમિયાન લગભગ રૂ. 15,670 કરોડના મૂલ્યની વિવિધ પરિયોજનાઓનું લોકાર્પણ અને શિલાન્યાસ કરશે. 19 ઑક્ટોબરના રોજ સવારે 9:45 વાગ્યે પ્રધાનમંત્રી ગાંધીનગરના મહાત્મા મંદિર ક્નવેન્શન એન્ડ એક્ઝિબિશન સેન્ટર ખાતે
પ્રધાનમંત્રી 4 જાન્યુઆરીએ મણીપુર અને ત્રિપુરાની મુલાકાત લેશે

પ્રધાનમંત્રી શ્રી નરેન્દ્ર મોદી 4 જાન્યુઆરી 2022ના રોજ મણીપુર અને ત્રિપુરા આ બંને રાજ્યોની મુલાકાત લેશે. પ્રધાનમંત્રી સવારે લગભગ 11 વાગ્યે ઇમ્ફાલમાં લગભગ રૂપિયા 4800 કરોડ કરતાં વધારે મૂલ્યની 22 વિકાસ પરિયોજનાઓનું ઉદ્ઘાટન કરશે અને શિલાન્યાસ કરશે. ત્યારબાદ, બપોરે લગભગ 2 વાગે અગરતલામાં તેઓ મહારાજા બીર બિક્રમ હવાઇમથક ખાતે નવા સંકલિત ટર્મિનલ ભવનનું ઉદ્ઘાટન કરશે અને બે મુખ્ય વિકાસ પહેલોનો પણ પ્રારંભ કરાવશે. પ્રધાનમંત્રીનો મણીપુરનો પ્રવાસ મણીપુરમાં, પ્રધાનમંત્રી રૂપિયા 1850 કરોડના મૂલ્યની 13 વિવિધ પરિયોજનાઓનું ઉદ્ઘાટન કરશે અને રૂપિયા 2950 કરોડના મૂલ્યની વિવિધ 9 પરિયોજનાઓનો શિલાન્યાસ કરશે. આ પરિયોજનાઓ વિવિધ ક્ષેત્રો જેમ કે, માર્ગ માળખાકીય સુવિધાઓ, પીવાલાયક પાણીનો પુરવઠો, આરોગ્ય, શહેરી વિકાસ, આવાસ, ઇન્ફોર્મેશન ટેકનોલોજી, કૌશલ્ય વિકાસ, કળા અને સંસ્કૃતિ તેમજ અન્ય સાથે સંકળાયેલી છે. સમગ્ર દેશમાં કનેક્ટિવિટીમાં સુધારો લાવવા માટેની પરિયોજનાઓને અનુરૂપ પ્રધાનમંત્રી અહીં પાંચ રાષ્ટ્રીય ધોરીમાર્ગોના નિર્માણની પરિયોજનાઓનો શિલાન્યાસ કરશે જે રૂપિયા 1700 કરોડ કરતાં વધારે ખર્ચે તૈયાર કરવામાં આવશે. આ ધોરીમાર્ગોના નિર્માણથી કુલ 110 કિમી લંબાઇનો રસ્તો તૈયાર થશે અને આ પ્રદેશમાં માર્ગ કનેક્ટિવિટી મામલે તેનાથી ખૂબ જ મોટો સુધારો આવશે. અન્ય મહત્વપૂર્ણ માળખાકીય સુવિધાથી અહીં આખા વર્ષ દરમિયાન સિલચરથી ઇમ્ફાલ સુધી વિના અવરોધે કનેક્ટિવિટી ઉપલબ્ધ થશે અને તેનાથી ટ્રાફિકની ગીચતામાં ઘટાડો થશે. આ પરિયોજના હેઠળ રૂપિયા 75 કરોડના ખર્ચે " …
પ્રધાનમંત્રી શ્રી નરેન્દ્ર મોદી 11 સપ્ટેમ્બર, 2019ના રોજ રાષ્ટ્રીય પશુ રોગ નિયંત્રણ કાર્યક્રનો શુભારંભ કરાવશે

ખેડૂતોની આવક બેગણી કરવાના મહત્ત્વપૂર્ણ પ્રયાસોને ધ્યાનમાં રાખીને પશુધનમાં પગ અને મોઢાના રોગો (એફએમડી) અને બ્રુસેલોસિસ જેવા રોગોની નાબૂદી માટે પ્રધાનમંત્રી શ્રી નરેન્દ્ર મોદી 11 સપ્ટેમ્બર, 2019ના રોજ ઉત્તરપ્રદેશના મથુરામાં રાષ્ટ્રીય પશુ રોગ નિયંત્રણ કાર્યક્રમનોશુભારંભ કરાવશે. વર્ષ 2024 સુધી પાંચ વર્ષના સમયગાળા માટે કેન્દ્ર સરકારની સો ટકા નાણાકીય સહાયતા સાથે રૂ.12,652 કરોડનો ખર્ચ ધરાવતા આ કાર્યક્રમનો ઉદ્દેશ 500 મિલિયનથી વધારે પશુધનના રસીકરણનો છે. આ હેઠળ ગાય, ભેસ, ઘેટા, બકરી અને ભૂંડને મોઢા અને પગના રોગોથી બચાવવામાં આવશે. આ કાર્યક્રમનો ઉદ્દેશ પશુજન્ય બ્રુસેલોસિસથી બચાવવા માટે દર વર્ષે દૂધાળા પશુઓના 36 મિલિયન માદા બાળકોને રસી આપવાનો છે. આ કાર્યક્રમના બે પાસાં છે –2025 સુધી રોગો ઉપર નિયંત્રણ અને 2030 સુધી રોગોની નાબૂદી. પ્રધાનમંત્રી શ્રી નરેન્દ્ર મોદી આ દિવસે રાષ્ટ્રીય કુત્રિમ ગર્ભાધાન કાર્યક્રમ પણ લોન્ચ કરશે. એવી આશા વ્યક્ત કરવામાં આવે છે કે તેની સાથે રસીકરણ, રોગ પ્રબંધન, કુત્રિમ ગર્ભાધાન અને ઉત્પાદકતાના વિષય પર દેશના તમામ 687 જિલ્લામાં કૃષિ વિજ્ઞાન કેન્દ્રો ઉપર રાષ્ટ્રવ્યાપી કાર્યશાળાઓની પણ શરૂઆત કરવામાં આવશે. 11 સપ્ટેમ્બર, 2019ના પોતાના મથુરા પ્રવાસ દરમિયાન પ્રધાનમંત્રી ‘સ્વચ્છતા હી સેવા’ કાર્યક્રમમાં પણ ભાગ લેશે.
અંદામાન નિકોબાર દ્વીપ સમહ શરીર રચના વિજ્ઞાન નિયમ 2016ની જાહેરાત

પ્રધાનમંત્રી શ્રી નરેન્દ્ર મોદીની અધ્યક્ષતામાં આજે કેન્દ્રીય મંત્રિમંડળની બેઠકમાં આંદામાન નિકોબાર દ્વીપ સમૂહ શરીર રચના વિજ્ઞાન નિયમ, 2016ની ઘોષણાને સ્વીકૃતિ અપાઈ ગઈ છે. આ મંજૂરી મેડિકલ કોલેજને ચિકિત્સાની બધી પ્રણાલીઓમાં શરીર રચના વિજ્ઞાનના અધ્યયન માટે લાવારિસ શબોની આપૂર્તિ અથવા ઉપલબ્ધતાની કાર્ય પ્રણાલી નક્કી કરવાના ઉદ્દેશ્યથી અપાઈ છે.
વિશ્વ કોવિડ 19નો મુકાબલો કરે એ માટે ભારતે કોવિન પ્લેટફોર્મને ડિજિટલ જાહેર વસ્તુ તરીકે આગળ ધરતા પ્રધાનમંત્રીએ કોવિન વૈશ્વિક સંમેલનને સંબોધન કર્યું

વિશ્વને કોવિડ 19નો મુકાબલો કરવા માટે ભારતે એનું કોવિન પ્લેટફોર્મ ડિજિટલ જાહેર વસ્તુ તરીકે આગળ ધર્યું છે ત્યારે પ્રધાનમંત્રી શ્રી નરેન્દ્ર મોદીએ આજે કોવિન વૈશ્વિક સંમેલનને સંબોધન કર્યું હતું. તમામ દેશોમાં મહામારીને કારણે જીવ ગુમાવનારા લોકોને શ્રદ્ધાંજલિ પાઠવીને પ્રધાનમંત્રીએ શરૂઆત કરી હતી. પ્રધાનમંત્રીએ ધ્યાનપૂર્વક અવલોકન કરતા કહ્યું કે સો વર્ષોમાં આવી કોઇ મહામારી આવી નથી અને કોઇ પણ દેશ, પછી ગમે એટલો શક્તિશાળી કેમ ન હોય, આ પ્રકારના પડકારને એકલો- આઇસોલેશનમાં રહીને ઉકેલી શકે નહીં. ‘કોવિડ-19 મહામારીમાંથી સૌથી મોટો પાઠ જ એ છે કે માનવજાત માટે અને માનવજાતના કાજે, આપણે ભેગા મળીને કામ કરવું જ રહ્યું અને ભેગા મળીને આગળ વધવું જ રહ્યું. આપણે એકમેકમાંથી શીખવું જ પડશે અને આપણી શ્રેષ્ઠ પદ્ધતિઓ વિશે એકમેકને માર્ગદર્શન આપવું પડશે’ એમ પ્રધાનમંત્રીએ જણાવ્યું હતું. અનુભવો, નિપુણતા અને સંસાધનો વૈશ્વિક સમુદાયને વહેંચવા માટે ભારતની પ્રતિબદ્ધતા પર ભાર મૂકતા, પ્રધાનમંત્રીએ વૈશ્વિક પદ્ધતિઓમાંથી શીખવા માટે ભારતની આતુરતા પણ વ્યક્ત કરી હતી. મહામારી સામેની લડાઈમાં ટેકનોલોજીના મહત્ત્વ પર ભાર મૂકતા, શ્રી મોદીએ કહ્યું હતું કે સોફ્ટવેર એક એવું ક્ષેત્ર છે જ્યાં સંસાધનોની કોઇ મર્યાદા નથી. અને એટલે જ ભારતે એની કોવિડ ટ્રેકિંગ અને ટ્રેસિંગ એપને ટેકનિકલી વ્યવહારૂ બન્યું કે તરત જ ઓપન સોર્સ- ખુલ્લા સ્ત્રોતની બનાવી હતી. તેમણે ધ્યાન દોર્યું હતું કે આશરે 20 કરોડ (200 મિલિયન) વપરાશકારો સાથે, ‘આરોગ્ય સેતુ’એપ ડેવલપર્સ માટે તૈયાર રીતે ઉપલબ્ધ સંસાધન છે. ભારતમાં એનો વપરાશ થઈ રહ્યો છે એટલે, પ્રધાનમંત્રીએ વૈશ્વિક શ્રોતાઓને કહ્યું કે તમે આશ્વસ્ત રહી શકો કે ઝડપ અને વ્યાપ માટે તે ખરા વિશ્વમાં કસોટી પર પાર ઉતરેલી છે. પ્રધાનમંત્રીએ કહ્યું કે રસીકરણના મહત્ત્વને જોતા, ભારતે એની રસીકરણની વ્યૂહરચના ઘડતી વખતે સંપૂર્ણ ડિજિટલ અભિગમ અપનાવવાનું નક્કી કર્યું હતું. આનાથી લોકોને એ સાબિત કરવામાં મદદ મળે છેકે તેમનું રસીકરણ થઈ ગયું છે, મહામારી પશ્ચાતના વૈશ્વિકૃત વિશ્વમાં રાબેતાની સ્થિતિ ઝડપથી આવે છે. એક સલામત, સુરક્ષિત અને વિશ્વાસપાત્ર પુરાવો લોકોને એ સ્થાપિત કરવામાં મદદરૂપ થાય છે કે તેમને ક્યારે, ક્યાં અને કોના દ્વારા રસી અપાઇ હતી. ડિજિટલ અભિગમ રસીકરણના વપરાશને શોધવામાં અને એના બગાડને બને એટલો ઓછો કરવામાં પણ મદદરૂપ થાય છે. સમગ્ર વિશ્વને એક પરિવાર ગણવાની ભારતની જીવનદ્રષ્ટિને સુસંગત, પ્રધાનમંત્રીએ કહ્યું હતું કે કોવિડ રસીકરણ પ્લેટફોર્મ કોવિનને ઓપન સોર્સ બનાવવા તૈયાર કરાઇ રહ્યું છે. જલદી તે કોઇને પણ અને તમામ દેશોને ઉપલબ્ધ બનશે. શ્રી મોદીએ ભાર મૂક્યો હતો કે આજનું આ સંમેલન, આ પ્લેટફોર્મને વૈશ્વિક શ્રોતાજનો સમક્ષ રજૂ કરવાનું પહેલું સોપાન છે. પ્રધાનમંત્રીએ માહિતી આપી હતી કે કોવિન મારફત, ભારતે કોવિડ રસીઓના 35 કરોડ (350 મિલિયન) ડૉઝીસ આપ્યા છે જેમાં થોડા દિવસો અગાઉ, એક જ દિવસમાં, 90 લાખ (9 મિલિયન) ડૉઝીસ અપાયા એનો સમાવેશ થાય છે. વધુમાં, રસીકરણ મેળવી ચૂકેલા લોકોએ કઈ પણ સાબિત કરવા માટે, ફાટી જાય એવા નાજુક કાગળિયાં લઈને ફરવાની જરૂર નથી. એ બધું જ ડિજિટલ સ્વરૂપમાં પ્રાપ્ય છે. પ્રધાનમંત્રીએ રસ ધરાવતા દેશોની સ્થાનિક જરૂરિયાતો મુજબ આ સોફ્ટવેરની કસ્ટમાઈઝ થઈ શક્વાની ક્ષમતા પણ ઉજાગર કરી હતી. પ્રધાનમંત્રીએ એવી આશા સાથે સમાપન કર્યું હતું કે ‘એક વિશ્વ, એક આરોગ્ય’ના અભિગમ દ્વારા માર્ગદર્શિત માનવજાત ચોક્કસપણે આ મહામારીને હરાવશે.